Yagona soliq toʻlovining eng kam miqdori kiritilishi munosabati bilan yagona soliq toʻlovini hisoblab chiqarish va toʻlash tartibi toʻgʻrisidagi nizomga oʻzgartirishlar va qoʻshimcha kiritish haqida
(resolution, 2019-02-28)

Oʻzbekiston Respublikasi Soliq kodeksi (Oʻzbekiston Respublikasi qonun hujjatlari toʻplami, 2007-y., 52 (I)-son), Oʻzbekiston Respublikasi “Davlat soliq xizmati toʻgʻrisida”gi Qonunining (Oʻzbekiston Respublikasi Oliy Majlisi Axborotnomasi, 1997-y., 9-son, 232-modda) 7-moddasi va Oʻzbekiston Respublikasi Prezidentining 2012-yil 25-dekabrdagi PQ–1887-son “Oʻzbekiston Respublikasining 2013-yilgi asosiy makroiqtisodiy koʻrsatkichlari prognozi va Davlat budjeti parametrlari toʻgʻrisida”gi qaroriga (Oʻzbekiston Respublikasi qonun hujjatlari toʻplami, 2012-y., 52-son, 587-modda) muvofiq Oʻzbekiston Respublikasi Moliya vazirligi, Iqtisodiyot vazirligi va Davlat soliq qoʻmitasi qaror qiladilar: 1. Oʻzbekiston Respublikasi Moliya vazirligi, Iqtisodiyot vazirligi va Davlat soliq qoʻmitasining 2011-yil 2-fevraldagi 5, 4, 2011-4-son qarori (roʻyxat raqami 2203, 2011-yil 3-mart) (Oʻzbekiston Respublikasi qonun hujjatlari toʻplami, 2011-y., 9-son, 93-modda) bilan tasdiqlangan Yagona soliq toʻlovining eng kam miqdori kiritilishi munosabati bilan yagona soliq toʻlovini hisoblab chiqarish va toʻlash tartibi toʻgʻrisidagi nizomga ilovaga muvofiq oʻzgartirishlar va qoʻshimcha kiritilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1. 2-bandda: “a” kichik band quyidagi tahrirda bayon etilsin: “a) YSTni Yagona soliq toʻlovining eng kam miqdori kiritilishi munosabati bilan chakana savdo korxonalari tomonidan yagona soliq toʻlovini hisoblab chiqarish va toʻlash tartibi toʻgʻrisidagi nizomga (roʻyxat raqami 2449, 2013-yil 4-aprel) (Oʻzbekiston Respublikasi qonun hujjatlari toʻplami, 2013-y., 14-son, 196-modda) muvofiq chakana savdoni amalga oshirayotgan yakka tartibdagi tadbirkorlar tomonidan toʻlanadigan qatʼiy belgilangan soliq miqdoridan kam boʻlmagan miqdorda toʻlaydigan chakana savdo korxonalariga;”; quyidagi mazmundagi “v” kichik band bilan toʻldirilsin: “v) oilaviy korxonalar.”. 2. 7-band quyidagi tahrirda bayon etilsin: “7. YSTning eng kam miqdori har chorakda hisoblab chiqariladi.”. 3. 8-bandda: oltinchi xatboshi quyidagi tahrirda bayon etilsin: “Yer soligʻi bir chorak hisobida hisoblab chiqariladi ((yer uchastkasi (ijaraga olingan xona) maydoni x belgilangan stavka) / 4).”; yettinchi va sakkizinchi xatboshilar chiqarib tashlansin; toʻqqizinchi va oʻninchi xatboshilar tegishincha yettinchi va sakkizinchi xatboshilar deb hisoblansin. 4. 9-bandning beshinchi xatboshisi quyidagi tahrirda bayon etilsin: “SYaT — YST boʻyicha qonun hujjatlarida belgilangan imtiyozlar qoʻllanilmagan holdagi hisobot choragi uchun soliq solinadigan yalpi tushum (YST hisob-kitobining “040”-satri maʼlumotlari asosida);”. 5. 11-bandning birinchi xatboshisi quyidagi tahrirda bayon etilsin: “Agar hisobot davri yakuni boʻyicha korxonaning asosiy faoliyat turi xuddi shunday faoliyat turini amalga oshiruvchi yakka tartibdagi tadbirkorlar toʻlaydigan qatʼiy belgilangan soliq summasi miqdorida YSTning eng kam miqdori belgilangan chakana savdo boʻlsa, korxona YSTni Yagona soliq toʻlovining eng kam miqdori kiritilishi munosabati bilan chakana savdo korxonalari tomonidan yagona soliq toʻlovini hisoblab chiqarish va toʻlash tartibi toʻgʻrisidagi nizomga (roʻyxat raqami 2449, 2013-yil 4-aprel) muvofiq toʻlaydi.”. 6. 13-bandning ikkinchi — toʻrtinchi xatboshilari chiqarib tashlansin. 7. 1 va 3-ilovalar ushbu oʻzgartirishlar va qoʻshimchaga tegishincha 1 va 2-ilovalarga muvofiq tahrirda bayon etilsin.